Държавен вестник, бр. 23, 2026 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  23
на нормативен акт от компетентния орган, за 
който не са представени мотиви, съответни 
на законовите изисквания – чл. 28, ал. 3 ЗНА.
Производството по издаване на Наредба № 7 
е проведено в периода 26.07.2007 г. – 28.02.2008 г. 
Към тази дата е в сила Административно­
процесуалният кодекс, чийто чл. 80 изрично 
препраща към приложимостта на Закона за 
нормативните актове при издаване на норма­
тивен административен акт. На 12.06.2007 г. 
в „Държавен вестник“, бр. 46, е обнародвано 
изменение на Закона за нормативните ак­
тове, което касае и чл. 28, регламентиращ 
съдържанието на мотивите на проекта на 
нормативен акт.
Съгласно чл. 26, ал. 2 от ЗНА, в редак­
цията, действаща към момента на приемане 
на наредбата, преди внасянето на проект на 
нормативен акт за издаване или приемане от 
компетентния орган съставителят на проек­
та го публикува на интернет страницата на 
съответната институция заедно с мотивите, 
съответно доклада, като на заинтересованите 
лица се предоставя най-малко 14-дневен срок 
за предложения и становища по проекта.
Съгласно чл. 28 ЗНА (ДВ, бр. 46 от 2007 г.) 
проектът на нормативен акт заедно с моти­
вите, съответно доклада към него, се внася 
за обсъждане и приемане от компетентния 
орган. Мотивите, съответно докладът, съдър­
жат: 1. причините, които налагат приемането; 
2. целите, които се поставят; 3. финансовите 
и други средства, необходими за прилагането 
на новата уредба; 4. очакваните резултати от 
прилагането, включително финансовите, ако 
има такива; 5. анализ за съответствие с правото 
на Европейския съюз. Проект на нормативен 
акт, към който не са приложени мотиви, 
съответно доклад, съгласно изискванията по 
ал. 2, не се обсъжда от компетентния орган.
По делото няма данни проектът да е пуб­
ликуван с мотиви, съответно доклад, каквито 
са изискванията на чл. 26, ал. 2 ЗНА. Няма 
доказателства да са публикувани мотиви, 
съответно доклад към проекта. Следователно 
още при първоначалното приемане на нор­
мативния акт не е спазено изискването на 
чл. 26, ал. 2 ЗНА проектът да е публикуван 
на интернет страницата на съответната инсти­
туция заедно с мотивите, съответно доклада. 
Не се установява и проектът на нормативен 
акт да е внесен за обсъждане и приемане 
от компетентния орган заедно с мотивите, 
съответно доклада към него, следователно е 
нарушен и чл. 28 ЗНА.
Заинтересованите страни не са могли да 
представят своите предложения и становища, 
доколкото не им е предоставена по начало 
възможност да се запознаят с мотивите на 
вносителя на проекта, още по-малко е имало 
възможност те да бъдат разгледани, обсъдени 
и взети предвид, с което е нарушено изисква­
нето по чл. 77 АПК. МП не е представило 
доказателство за публикуване на мотиви, 
съответно доклад към основния проект на на­
редбата, доводите му са за наличие на мотиви 
относно проектите за изменение на наредба, 
но не и за основния є първоначален текст. 
Следователно проектът на основния текст на 
наредбата не е публикуван с мотиви, съответно 
доклад, както и липсва доклад с изискващото 
се съдържание по чл. 28, ал. 2 ЗНА. В случая 
по отношение на приетия проект на първо­
началния основен текст на наредбата не са 
спазени изискванията на закона, поради което 
при издаване на подзаконовия нормативен 
акт са допуснати съществени нарушения на 
административнопроизводствените правила.
Безспорно е, че визираните в чл. 28, ал. 1, 
2 и 3 ЗНА правила са съществени, тъй като са 
гаранция за спазването на визираните в чл. 26, 
ал. 1 ЗНА принципи на изработването и на при­
емането на нормативен акт – обоснованост, 
откритост, стабилност и съгласуваност, с оглед 
на редакцията към 1.03.2008 г. Принципът на 
обоснованост се гарантира от изискването за 
мотивиране на проекта на нормативен акт, от 
изискванията за съдържанието на мотивите 
и от изискването обсъждането на проекта 
да не се извършва без наличието на мотиви. 
Принципът на стабилност се гарантира от 
изискванията към съдържанието на моти­
вите и възможността на заинтересованите 
лица да изразят становища и предложения. 
Тези принципи от своя страна са установени 
с цел гарантиране на правата и законните 
интереси на правните субекти и гарантиране 
упражняването от компетентния орган на 
предоставената му от държавата нормативна 
властническа компетентност по целесъобразен 
и законосъобразен начин.
За да гарантира спазването на установените 
в чл. 26, ал. 1 ЗНА принципи, законодателят 
е регламентирал нарочно производство по 
приемане на нормативните административни 
актове. Съгласно чл. 26, ал. 2 ЗНА, редакция 
към датата на издаване на наредбата, преди 
внасянето на проект на нормативен акт за 
издаване е необходимо съставителят му да го 
публикува на интернет страницата на инсти­
туцията заедно с мотивите и да предостави на 
заинтересованите лица най-малко 14-дневен 
срок за предложения и становища. Това изиск­
ване е гаранция за принципите на откритост, 
на съгласуваност и на стабилност, тъй като 
дава възможност на заинтересованите лица 
да изразят становища и предложения, т.е. дава 
възможност, както бе посочено и по-горе, 
да се гарантират правата и законните инте­
реси на правните субекти и да се гарантира 
упражняването от компетентния орган на 
предоставената му от държавата нормативна 
властническа компетентност по целесъобразен 
и законосъобразен начин.